సుశీల్ కుమార్ మోడీ

సుశీల్ కుమార్ మోడీ ( 1952 జనవరి 5 - 2024 మే 13)  భారతదేశానికి చెందిన రాజకీయ నాయకుడు. ఆయన 2005 నుండి 2020 వరకు బీహార్ రాష్ట్ర ఆర్థిక మంత్రిగా,  మాజీ ఉపముఖ్యమంత్రిగా పనిచేసి 2020 డిసెంబరు నుండి బీహార్ నుండి రాజ్యసభకు ఎంపీగా ఎన్నికయ్యాడు.

రాజకీయ జీవితం
సుశీల్‌ కుమార్‌ మోదీ జయప్రకాశ్​ నారాయణ నేతృత్వంలోని ఉద్యమంలో చేరాడు. 1990లో ప్రత్యక్ష రాజకీయాల్లోకి వచ్చి బిహార్​లోని కుంహార్ నియోజకవర్గం నుండి పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2004లో భగల్​పుర్ నుంచి లోక్​సభకు ఎన్నికయ్యాడు. సుశీల్‌ కుమార్‌ మోదీ ముఖ్యమంత్రి నీతీశ్‌ కుమార్‌ ప్రభుత్వంలో రెండు దఫాలుగా రాష్ట్ర ఉపముఖ్యమంత్రిగా పనిచేశాడు. ఆయన 2020లో ఎల్జేపీ వ్యవస్థాపకుడు రామ్‌ విలాస్‌ పాసవాన్‌ మరణంతో ఖాళీ అయిన రాజ్యసభ స్థానానికి జరిగిన ఉప ఎన్నికల్లో రాజ్యసభ సభ్యుడిగా ఏకగ్రీవంగా ఎన్నికయ్యాడు. 2024 ఏప్రిల్‌ 2న ఆయన పదవీకాలం ముగిసింది.
 నిర్వహించిన స్థానాలు 
కాలంపదవులు1973–1977జనరల్ సెక్రటరీ, పాట్నా యూనివర్సిటీ స్టూడెంట్స్ యూనియన్1983–1986అఖిల భారతీయ విద్యార్థి పరిషత్ అఖిల భారత ప్రధాన కార్యదర్శి1995–1996కార్యదర్శి, భారతీయ జనతా పార్టీ1990–2004పాట్నా సెంట్రల్ నుండి బీహార్ శాసనసభ సభ్యుడు1996–2004బీహార్ శాసనసభలో ప్రతిపక్ష నాయకుడు2000పార్లమెంటరీ వ్యవహారాల మంత్రి2004–2005భాగల్పూర్ నుండి లోక్ సభ సభ్యుడు2006–2020బీహార్ లెజిస్లేట్ కౌన్సిల్ సభ్యుడు2005–2013బీహార్ ఉప ముఖ్యమంత్రి & బీహార్ ఆర్థిక మంత్రి 2013–2017బీహార్ లెజిస్లేటివ్ కౌన్సిల్‌లో ప్రతిపక్ష నాయకుడు2017–2020బీహార్ ఉప ముఖ్యమంత్రి & బీహార్ ఆర్థిక మంత్రి 2020 డిసెంబరు 7 - 2024 ఏప్రిల్ 2రాజ్యసభ సభ్యుడు

మరణం
సుశీల్‌ కుమార్‌ మోదీ క్యాన్సర్‌తో బాధపడుతూ న్యూఢిల్లీలోని ఎయిమ్స్‌లో చికిత్స పొందుతూ ఆరోగ్యం విషమించి మే 13న రాత్రి మరణించాడు.

మూలాలు

వర్గం:1952 జననాలు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:బీహార్ రాజకీయ నాయకులు
వర్గం:బీహార్ నుండి ఎన్నికైన రాజ్యసభ సభ్యులు